Document ID: /roh_data/filtered/fineweb-2-filterrobots_roh.jsonl.gz/64810

Il FC Turitg croda ora en la segunda runda da qualificaziun per la Champions League. En il gieu da return a chasa cunter Karabach resulta in pari 2:2 suenter prolungaziun. L'emprim gieu aveva il FCZ pers cun 2:3.
Turitg ha profità en la 4. minuta d'in autogol. En la segunda mesadad ha Kady egualisà per ils giasts. En la 5avla minuta dal temp supplementar ha Ivan Santini lura sajettà il FCZ en la prolungaziun. Là ha Owusu Kwabena dentant sajettà il 2:2 decisiv en la 98avla minuta. Turitg frunta uss en la terza runda da la qualificaziun per l'Europa League sin il club da l'Irlanda dal Nord Linfield.261.